РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 01.06.2022 г.

Днес, 01.06.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Олга Керелска 
                                                                                               Йордан Стоев
                                                                                               Огнян Дамянов
                                                                                               Боян Новански 

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“, инж. Лина Грънчарова – началник отдел „Инвестиции и строителство“ и Диана Стоянова – главен експерт - юрисконсулт в дирекция „Правна“.
	На заседанието на Комисията, при обсъждането на т. 1 от дневния ред, присъстваха: г-жа Магдалина Иванова – административен ръководител на Апелативен съд – Пловдив и г-н Иван Калибацев – административен ръководител на Районен съд – Пловдив. 

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА"
Р Е Ш И:

ВКЛЮЧВА в дневния ред следните допълнителни материали:

1.	Писмо вх. № ВСС-6020/09.05.2022 г. и писмо вх.№ 6020/16.05.2022 г.   от административния ръководител на Районен съд - Провадия във връзка с  предоставен технически паспорт за сграда на ул. „Патриарх Евтимий“ №1, гр.Провадия с писмо изх.№ ВСС -6020/09.05.20202 г. 

2. Отразяване на права на управление на Министерство на правосъдието в акт за държавна собственост за ПИ с идентификатор 66425.500.3712, находящ се в гр. Силистра, бул. „Цар Симеон Велики“№ 31.

	3. Писма рег. № ВСС-4623/31.05.2022 г. от председателите на Върховен административен съд и Върховен касационен съд във връзка с настаняване в учебните и почивните бази в с. Лозенец, област Бургас

	Г-н Стефан Гроздев – председател на Комисия „Управление на собствеността“ към Пленума на Висшия съдебен съвет предвид поканата към административните ръководители на Апелативен съд – Пловдив, Окръжен съд – Пловдив и Районен съд – Пловдив за участие в днешното заседание, направи предложение обсъждането по дневния ред да започне с поканените административни ръководители. Предложението беше прието единодушно от членовете на Комисията. 

	1.ОТНОСНО: Изслушване на административните ръководители на Апелативен съд – Пловдив, Окръжен съд – Пловдив и Районен съд – Пловдив, поканени в изпълнение на решение на Комисия „Управление на собствеността“ към Пленума на ВСС, взето по протокол № 14/10.05.2022 г., т. 12.

	На обсъждането по т. 1 от дневния ред online взеха участие административния ръководител на Апелативен съд – Пловдив и административния ръководител на Районен съд - Пловдив.
	На въпроса на г-н Гроздев дали има постигнато споразумение по отношение на разпределение на помещенията в сградата на Съдебна палата – Пловдив, г-жа Магдалина Иванова – председател на Апелативен съд – Пловдив, отговори, че има извършено измерване на помещенията в сградата от комисия, определена от административния ръководител на Окръжен съд – Пловдив, която включва представители от трите органа на съдебна власт, които се помещават в палатата.
	Г-н Иван Калибацев – административен ръководител на Районен съд – Пловдив сподели, че има недостиг на помещения, необходими за настаняването на 7 магистрати и 4-ма съдебни помощници, както и че в помещенията, които се заемат от Районния съд магистратите са настанени по трима в кабинет, докато при същата площ в Апелативния съд са настанени по двама магистрата. Председателят на районния съд призова да се предприемат мерки за осигуряване на нормални условия за работа на магистратите и служителите. В тази връзка г-н Калибацев спомена и за освободената на 4 етаж стая от регистъра на особените залози, за която е направил предложение да се предостави на Районния съд, но г-жа  Шейтанова е заявила, че има други виждания за тази стая.

	Г-жа Магдалина Иванова изрази мнение, че поставеният въпрос може да бъде разрешен на местно ниво. Тя сподели, че в нейното и на г-жа Шейтанова становище, изпратени до КУС е изложена действителната ситуация и възможностите за удовлетворяване на нуждите от площи за трите съдилища. 	Направено е предложение от стопанисващия Съдебната палата – председателя на ОС Пловдив към Комисия „Бюджет и финанси“ за надстрояване на терасите с обща площ 600 кв.м. на шестетажната сграда, находяща се на в гр.Пловдив, бул. „6-ти септември“, ул. „Фр. Ж. Кюри“ № 17. Г-жа Иванова акцентира, че би следвало да се предприемат спешни действия и с оглед  предстоящото увеличаване на щатовете със съдии и съдебни служители, за да се поемат делата, които ще постъпят от специализираните съдилища.
	Г-жа Олга Керелска зададе уточняващи въпроси по отношение на искането на председателя на Районния съд – дали се отнася само за кабинет 409 или за цялостно преразпределение на помещенията в сградата на Съдебната палата - Пловдив, на които г-н Калибацев отговори, че проблемът е започнал от кабинет 409, както и от липсата на достатъчно помещения, в които да бъдат настанени магистрати и съдебни помощници. Г-жа Керелска изрази становището си, че при предявени претенции за цялостно разпределение въпросът ще се усложни, както и че разговорите за разрешаване на поставените въпроси следва да бъдат между председателите на органите на съдебна власт.

	Г-н Боян Новански изрази становището си, че е необходимо да бъде приложена разпоредбата на чл. 388 от ЗСВ, с която се извършва преразпределение на помещенията, тъй като разпределението, което е направено през 2009 г. е от Министъра на правосъдието. Той направи предложение да бъде даден срок на административните ръководители на АС – Пловдив, ОС – Пловдив и РС - Пловдив да постигнат съгласие и да представят доброволно разпределение на помещенията в сградата на Съдебната палата – Пловдив, като в случай че това не бъде изпълнено, ВСС ще трябва да упражни правомощията си чл. 388 ЗСВ. 

	Г-жа Олга Керелска изрази становище, че с преразпределението няма да се  разреши проблема с недостига на помещения още повече, че щатната численост на трите съдилища ще се увеличава в бъдеще и в тази връзка трябва да се увеличат възможностите на сградата. Тя напомни за идеята, че една от залите, които съществува в Районния съд, би могла с малко средства да се преустрои, за да се обособят няколко кабинета. 

	Г-жа Инджова уведоми присъстващите за предприетите действия от страна на ВСС относно направените искания от ОС – Пловдив за ремонтни дейности по съдебната палата, а именно за включване на имота за основен ремонт в Инвестиционната програма на ВСС с прогнозен период 2022 – 2025 г., както и за стартиралото изпълнение на сключен от ВСС договор за извършване на технически паспорт и енергийно обследване на имота, с оглед получаването на информация относно състоянието на сградата и изготвяне на по-задълбочен анализ за цялостно разпределение на съдебната палата, за да се задоволят всички искания.

	Г-н Стефан Гроздев направи предложение председателят на Апелативен съд – Пловдив да проведе съвместна среща с административния ръководител на Окръжен съд – Пловдив и административния ръководител на Районен съд – Пловдив, която г-жа Магдалина Иванова прие да организира.

	Г-н Огнян Дамянов направи  предложение да бъде даден срок – 30 юни 2022 г. в който тримата административни ръководители да представят проект на разпределение на помещенията по чл. 388 ЗСВ, като се въведат справедливи критерии – съотношение площ/настанени служители, като бъде разрешен и поставения проблем с освободеното помещения – стая 409.

	Г-жа Олга Керелска направи предложение да бъде указано на административния ръководител на Окръжен съд – Пловдив да предприеме необходимите действия по осъществяване на ремонт на съдебната зала № 13, намираща се на втори етаж в сграда, находяща се в гр.Пловдив, бул. „6-ти септември“, ул. „Фр. Ж. Кюри“ № 17, с оглед обособяване на допълнителен брой кабинети за настаняване на магистрати и/или съдебни помощници/служители.

	След проведеното обсъждане и гласуване единодушно по направените предложения, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1. ДАВА ВЪЗМОЖНОСТ на административните ръководители на Апелативен съд – Пловдив, Окръжен съд – Пловдив и Районен съд – Пловдив в срок до 30 юни 2022 г., да представят проект на цялостно разпределение на помещенията в сградата на Съдебна палата – Пловдив, съгласно чл. 388 ЗСВ.
	1.2. УКАЗВА на административния ръководител на Окръжен съд – Пловдив да предприеме необходимите действия за осъществяване на ремонт и преграждане на зала № 13 в сградата на Съдебната палата – Пловдив, с цел преодоляване на проблемите с липсата на работни помещения.
	1.3. ИЗПРАЩА решението на административните ръководители на Апелативен съд – Пловдив, Окръжен съд – Пловдив и Районен съд – Пловдив, за сведение и изпълнение.

	В 11,15 часа г-н Стоев излиза от залата.

	2.ОТНОСНО: Изпълнение на решение на Комисия „Управление на собствеността“ към Пленума на Висшия съдебен съвет, взето по протокол № 12/13.04.2022 г., т. 1.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА за запознаване проект на Вътрешни правила за работа на комисия „Управление на собствеността“ към Пленума на Висшия съдебен съвет.
2.2. ОТЛАГА вземането на решение по т. 2 за следващото заседание на Комисията.

- Инвестиции и строителство:

	3.ОТНОСНО: Определяне на изпълнител на обществена поръчка по реда на чл. 20, ал. 4, т. 3 от ЗОП с предмет „Проектиране на външно електрозахранване на обект:  „Основен ремонт и преустройство на част от сграда, находяща се гр. Асеновград, пл. „Акад. Николай Хайтов“ № 8 за нуждите на съдебната власт“ и упражняване на авторски надзор“.
	Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
3.2. ПРИЕМА за изпълнител на услуга с предмет „Проектиране на външно електрозахранване на обект „Основен ремонт и преустройство на част от сграда се в гр. Асеновград, пл. „Акад. Николай Хайтов“ № 8, за нуждите на съдебната власт и упражняване на авторски надзор“ „Ралчев“ ЕООД, гр. Пловдив с ценово предложение на стойност 2 200,00 лв. без ДДС или 2 640,00 лв. с ДДС. 
3.3. ВЪЗЛАГА на дирекция „Управление на собствеността на съдебната власт“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 3.2.
3.4. ИЗПРАЩА решението по т. 3.2 на Комисия „Бюджет и финанси“ към Пленума на ВСС за сведение.

	4.ОТНОСНО: Съгласуване на техническа документация за обществена поръчка с предмет „Упражняване на авторски надзор на строеж „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

	4.2.ПРИЕМА Техническа спецификация, Образец на ценово предложение, Образец на покана за възлагане на услуга с предмет: „Упражняване на авторски надзор на строеж „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“.

	Мотиви: В Централизираната автоматизирана информационна система „Електронни обществени поръчки“ (ЦАИС ЕОП) на 22.05.2022 г. под уникален номер № 00833-2022-0019 е открита процедура за обществена поръчка с предмет „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“. Крайният срок за подаване на оферти е 06.06.2022 г. Необходимо е възлагането на услуга с предмет „Упражняване на авторски надзор на строеж „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“. 

	4.3.ВЪЗЛАГА на отдел „Инвестиции и строителство“, дирекция „Управление на собствеността на съдебната власт“, да отправи покана до „СЕЛКО 7“ ЕООД – автор на одобрения инвестиционен проект за строеж „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“, за предоставяне на оферта за изпълнение на авторски надзор  и след получаване на отговор да докладва отново преписката на следващо заседание на  комисия „Управление на собствеността“, за предприемане на последващи действия.

	Мотиви: Участници в строителния процес, съгласно чл. 160, ал. 1 от ЗУТ са: възложителят, строителят, проектантът, консултантът, физическото лице, упражняващо технически контрол за част "Конструктивна", техническият ръководител и доставчикът на машини, съоръжения и технологично оборудване, а взаимоотношенията между участниците в строителството се уреждат с писмени договори (чл. 160, ал. 2 от ЗУТ). За извършване на услугата следва да се изиска оферта за изпълнение на авторски надзор за строежа от авторите на одобрения инвестиционен проекта на обект „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“ - СЕЛКО 7“ ЕООД.

	5.ОТНОСНО: Съгласуване на техническа документация за провеждане на обществена поръчка с предмет „Упражняване на строителен надзор и инвеститорски контрол на строеж: „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1.ПРИЕМА доклада на инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.
	5.2.ПРИЕМА техническа спецификация за обществена поръчка с предмет „Упражняване на строителен надзор и инвеститорски контрол на строеж „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“.
	5.3.ИЗПРАЩА чрез Главния секретар на АВСС, съгласно ВПУЦОПВСС на дирекция „Правна“, отдел „Обществени поръчки“, подготвената техническа спецификация за последващи действия по организиране провеждането на обществена поръчка с предмет: „Упражняване на строителен надзор и инвеститорски контрол на строеж „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“.

	6.ОТНОСНО: Предложение за корекции по бюджета на органи на съдебната власт по § 51-00 „Основен ремонт на ДМА“, с цел осигуряване на финансови средства за изпълнение на заложени годишни задачи за нови обекти от Инвестиционната програма на ВСС за 2022 г.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА за сведение доклад на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

6.2. ПРЕДЛАГА на Комисия „Бюджет и финанси“ към ПВСС да извърши корекция по бюджета на Окръжен съд - Разград  по § 51-00 „Основни ремонти на дълготрайни материални активи“ със сума в размер на 34 751 лева, с цел осигуряване на средства за изпълнение на заложената годишна задача в утвърденото с Решение по т. 28 на протокол № 15/14.04.2022 г. на Пленума на ВСС поименно разпределение на капиталовите разходи, за следния обект: „Изготвяне на инвестиционен проект за обект „Реконструкция и модернизация на съдебни зали и общи пространства на Окръжен съд - Разград“. 

6.3.1 ПРЕДЛАГА на Комисия „Бюджет и финанси“  към ПВСС да извърши корекция по бюджета на Окръжен съд - Кърджали  по § 51-00 „Основни ремонти на дълготрайни материални активи“ със сума в размер на 27 480 лева, с цел осигуряване на средства за изпълнение на обект: „Изготвяне на инвестиционен проект въз основа на мерките, посочени в изготвения технически проект и обследване за енергийна ефективност на Съдебната палата – Кърджали“.

Мотиви: В Инвестиционната програма на ВСС за обекта е заложена сметна стойност в размер на 23 760 лева с ДДС, въз основа на писмо изх. № 867/29.10.2021 г. от административния ръководител на ОС – Кърджали, с представени оферти. С писмо вх. № ВСС-14599/19.05.2022 г. на административния ръководител на Окръжен съд – Кърджали са представени актуални оферти за проектиране, като икономически най-изгодната е в размер на 27 480 лева. Допълнителните средства в размер на 3 720 лева могат да се осигурят от б. ред „Неразпределен резерв за проектиране и основен ремонт на сгради“ по § 51-00 „Основен ремонт на ДМА“.

6.3.2. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ при последваща актуализация на поименното разпределение на § 51-00 „Основен ремонт на ДМА“ да отрази промяната в сметната стойност и годишната задача за 2022 г. на обекта по т. 6.3.1.

6.4.  ВЪЗЛАГА на дирекция „Управление на собствеността на съдебната власт“ да изиска информация  от административните ръководители на Районен съд – Казанлък, Районен съд – Самоков, Окръжен съд – Сливен, Окръжен съд - Пазарджик, относно готовността за възлагане проектни дейности и аксесорни услуги за обекти, включени в Инвестиционната програма на ВСС за  2022 г. за строително-ремонтни работи със сметна стойност до 270 000 лева.

Мотиви: Съгласно Решение по т. 6.1 от Протокол № 1/18.01.2018 г. на Пленумът на ВСС е задължил административните ръководители на органите на съдебната власт да организират, провеждат и възлагат процедури за обществени поръчки за строителство в обхвата на § 51-00 „Основни ремонти на ДМА“ до определените прагове, предвидени в чл. 20, ал. 3, т. 1 от ЗОП – от 50 000 до 270 000 лв. при строителство чрез събиране на оферти с обява или покана до определени лица и съгласно чл. 20, ал. 4, т. 1 от ЗОП – до 50 000 при строителство чрез директно възлагане.	

6.5. ВЪЗЛАГА на дирекция „Управление на собствеността на съдебната власт“ да предприеме действия по възлагане на проектни дейности, аксесорни услуги и СМР за ремонти на съдебните сгради, които са в обхвата на Договор рег. № ВСС-7778/18.05.2022 г. с предмет: „Изготвяне на обследване за установяване на техническите характеристики, свързани с изискванията по чл. 169, ал. 1 и ал. 3 от ЗУТ, изготвяне на технически паспорти, обследване за енергийна ефективност и сертифициране на обекти - съдебни сгради в експлоатация, държавна собственост в управление на Висш съдебен съвет“ /Съдебна сграда – Враца, Съдебна сграда – Ловеч, Съдебна сграда – Добрич, Съдебна сграда – Тетевен, Съдебна сграда – Бяла Слатина, Съдебна сграда – Пловдив и Съдебна сграда – Димитровград/ след изпълнение на услугата по изготвяне на технически паспорти и определяне на сметни стойности за набелязаните мерки.

6.6. ИЗПРАЩА решенията по т. 6.2 и т. 6.3.1 на комисия „Бюджет и финанси“ към ПВСС за корекция на бюджета на Окръжен съд – Разград и Окръжен съд – Кърджали.

	7.ОТНОСНО: Писмо с вх. № ВСС-16957/25.05.2022 г. на административния ръководител на Окръжен съд - Ямбол във връзка с осигуряване на допълнителни средства за изпълнение на обект: „Основен ремонт на канализационната система, отвеждаща дъждовната вода от покривното пространство на съда“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

7.2. ПРИЕМА за необходимо и целесъобразно увеличаване на сметната стойност на обект „Основен ремонт на канализационната система, отвеждаща дъждовната вода от покривното пространство на Окръжен съд - Ямбол“ от 40 550 лева на 57 115 лева, съгласно представена актуализирана количествено-стойностна сметка към изготвен проект за ремонта. Необходимите допълнителни  средства в размер на 16 565 лева с ДДС да се осигурят по § 51-00 „Основен ремонт на ДМА“ от „Неразпределен резерв за проектиране и основен ремонт на сгради“.

Мотиви: Обект: „Основен ремонт на канализационна система, отвеждаща дъждовната вода от покривното пространство на Окръжен съд - Ямбол“ е включен в Инвестиционната програма на ВСС от 2021 г., с прогнозна сметна стойност 40 550 лева с ДДС, съгласно обобщена количествено-стойностна сметка от изготвен проект. Към м.04.2022 г. от проектанта, автор на проекта по част „ВиК“ е изготвена актуализирана количествено-стойностна сметка за предстоящите за изпълнение строително-ремонтни работи.  Стойността на ремонта по приложената актуализирана количествено-стойностна сметка е в размер на 57 114,17 лева с ДДС, като необходимите допълнителни средства са в размер на 16 565 лева с ДДС. Като основание за увеличение на стойността на ремонта е посочено повишаването на цените на строителните материали, енергията и горивата, следствие от нарастващата инфлация и започналите военни действия в Украйна. 

7.3. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ при последваща актуализация на поименното разпределение на § 51-00 „Основен ремонт на ДМА“ да отрази промените по т. 7.2.

7.4. ИЗПРАЩА решението на Комисия „Бюджет и финанси“ към Пленума на ВСС за корекция бюджета на Окръжен съд – Ямбол с допълнителни средства в размер на 16 565 лева за изпълнение на обект: „Основен ремонт на канализационна система, отвеждаща дъждовната вода от покривното пространство на Окръжен съд - Ямбол“. Средствата да се осигурят по § 51-00 „Основен ремонт на ДМА“ от „Неразпределен резерв за проектиране и основен ремонт на сгради“.
7.5. ИЗПРАЩА решението на административния ръководител на Окръжен съд – Ямбол за сведение.

- Текущи ремонти:

	8.ОТНОСНО: Искания от административните ръководители на Районен съд – Горна Оряховица, Районен съд – Варна, Окръжен съд - Габрово, Районен съд - Разград и Районен съд – Нова Загора, за актуализация на стойността за извършване на текущи ремонти през 2022 г. за възлагане по реда на чл. 20, ал. 3, т. 1 от ЗОП.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

	По предложените проекти на решения беше проведено гласуване, като единодушно членовете на Комисия „Управление на собствеността“ избраха Вариант 1, с допълнение на проекта на решение с нова точка, с която се възлага на дирекция „Управление на собствеността на съдебната власт“ да изготви писма до административните ръководители на Районен съд – Горна Оряховица, Районен съд – Варна, Окръжен съд - Габрово, Районен съд – Разград и Районен съд – Нова Загора, с предложение за получаване на мотивирано потвърждение на необходимостта от увеличаване на приетата прогнозна стойност на планираните текущи ремонти, като бъдат използвани възможностите на   Закона  за обществените поръчки /ЗОП/, 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на инж. Минчо Стаев, главен експерт в отдел „Инвестиции и строителство“, дирекция „Управление на собствеността на съдебната власт“.
8.2. ПРИЕМА за целесъобразно и с оглед спазване на финансова дисциплина увеличаването на средствата за изпълнение на планирани текущи ремонти през 2022 г., заявени от Районен съд – Горна Оряховица, Районен съд – Варна, Окръжен съд - Габрово, Районен съд – Разград, Районен съд – Нова Загора и Районен съд – Севлиево и одобрени по реда на Правила за планирането, осигуряването на средства и извършването на текущ ремонт на сградния фонд на съдебната власт /Правилата/, да се извърши след изчерпване възможностите, които предоставя Закона за обществени поръчки за избор на изпълнител на СМР на стойност от 50 000,00 лв. без ДДС до 270 000,00 лв. без ДДС.
8.3. ВЪЗЛАГА на дирекция „Управление на собствеността на съдебната власт“ да подготви писма  до административните ръководители на Районен съд – Горна Оряховица, Районен съд – Варна, Окръжен съд - Габрово, Районен съд – Разград, Районен съд – Нова Загора и Районен съд – Севлиево, с предложение за получаване на мотивирано потвърждение на необходимостта от увеличаване на приетата прогнозна стойност на планираните текущи ремонти, като бъдат използвани възможностите на Закона  за обществените поръчки /ЗОП/. 
8.4. УКАЗВА на административните ръководители  на Районен съд – Горна Оряховица, Районен съд – Варна, Окръжен съд - Габрово, Районен съд – Разград, Районен съд – Нова Загора и Районен съд – Севлиево да предприемат необходимите действия по реда на Закона за обществените поръчки за избор на изпълнител на планираните текущи ремонти през 2022 г. в сградите,  предоставени им за стопанисване. В случай на прекратяване на обявени обществени, поради липса на избран изпълнител, за взетото решение да бъде уведомена дирекция „Управление на собствеността на съдебната власт“.
8.5. ВЪЗЛАГА на дирекция „Управление на собствеността на съдебната власт“ да докладва получената информация по т. 8.4 на следващо заседание на Комисия „Управление на собствеността“ за предприемане при необходимост на допълнителни действия от страна на Висш съдебен съвет за реализиране на планираните текущи ремонти.
8.6. ВЪЗЛАГА на административния ръководител на РС - Севлиево да  предостави информация на дирекция „Управление на собствеността на съдебната власт“ за размера на средствата необходими на съда за възлагане на външен изпълнител изготвянето на тръжна документация за обществена поръчка за избор на изпълнител на планирания текущ ремонт през 2022 г. в сградата на съда. 
 8.7. ИЗПРАЩА решението на административните ръководители на административните ръководители на Районен съд – Горна Оряховица, Районен съд – Варна, Окръжен съд - Габрово, Районен съд – Разград, Районен съд – Нова Загора и Районен съд – Севлиево за сведение и изпълнение.

	- Управление на собствеността:

9.ОТНОСНО: Проект на решение за упълномощаване на административния ръководител на Окръжен съд – Плевен за приемане на ползваната от местно регистърно бюро към Централен регистър на особените залози стая № 111, находяща се в административна сграда в гр. Плевен, ул. „Димитър Константинов“ № 25.
Приложение: Доклад от Цецка Трендафилова - старши експерт - икономист в отдел „Управление на собствеността“, дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт”.

9.2. ПРЕДЛАГА на Пленума на Висшия съдебен съвет да приеме следното решение: 

 УПЪЛНОМОЩАВА административния ръководител на Окръжен съд – Плевен, в качеството му на стопанисващ административната сграда в гр. Плевен, находяща се на ул. „Димитър Константинов“ № 25, да предприеме необходимите действия по организиране приемането на стая № 111 от представители на Централен регистър на особените залози.

9.3. УКАЗВА на административния ръководител на Окръжен съд – Плевен, след приемане на решение по т. 9.2 от Пленума на ВСС и извършване на приемо-предавателните действия, да изпрати в дирекция „Управление на собствеността на съдебната власт“ към АВСС подписан от страните протокол и да представи проект за цялостно разпределение  на недвижимия имот в гр. Плевен, ул. „Димитър Константинов“ № 25, съгласуван между отделните органи на съдебната власт и други институции, които ползват помещения в него: по етажи, вид/предназначение, номерация и площ – на хартиен и електронен носител.

9.4. ИЗПРАЩА решението на административния ръководител на Окръжен съд – Плевен след произнасяне на Пленума на ВСС с решение по т. 9.2.

9.5. ВНАСЯ решението по т. 9.2 в следващото редовно заседание на Пленума на ВСС.

10.ОТНОСНО: Проект на решение за упълномощаване на административния ръководител на Окръжна прокуратура – Стара Загора във връзка с приемане на помещения, представляващи реално обособени части от самостоятелен обект в сграда с идентификатор 68850.515.39.1.3, с административен адрес: гр. Стара Загора, ул. „Св. Княз Борис I” № 77.
Приложение: Доклад от Цецка Трендафилова - старши експерт - икономист в отдел „Управление на собствеността“, дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт”

10.2. ПРЕДЛАГА на Пленума на Висшия съдебен съвет да  приеме следното решение: 

УПЪЛНОМОЩАВА административния ръководител на Окръжна прокуратура – Стара Загора, в качеството му на стопанисващ административната сграда в гр. Стара Загора, находяща се на ул. „Св. Княз Борис I” № 77, да предприеме необходимите действия по организиране приемането на помещения с №№ 36а, 43, 44, 45, 46 и 51, представляващи реално обособени части от самостоятелен обект с идентификатор 68850.515.39.1.3 от представители на Главна дирекция „Изпълнение на наказанията“ към министъра на правосъдието.

10.3. ВЪЗЛАГА на дирекция „Управление на собствеността на съдебната власт“ при приемане на решение от Пленума на ВСС по т. 10.2, да подготви  и изпрати писмо до министъра на правосъдието относно предприетите действия във връзка с ползването на помещения с №№ 36а, 43, 44, 45, 46 и 51, представляващи реално обособени части от самостоятелен обект с идентификатор 68850.515.39.1.3, с административен адрес: гр. Стара Загора, ул. „Св. Княз Борис I” № 77 от ВСС, за нуждите на Окръжна прокуратура – Стара Загора и Районна прокуратура - Стара Загора.

10.4. ВНАСЯ решението по т. 10.2 в следващото редовно заседание на Пленума на ВСС.

-	Разни.

11.ОТНОСНО: Писмо вх. № ВСС-6020/09.05.2022 г. и писмо вх. № 6020/16.05.2022 г.   от административния ръководител на Районен съд - Провадия във връзка с  предоставен технически паспорт за сграда на ул. „Патриарх Евтимий“ № 1, гр. Провадия с писмо изх. № ВСС-6020/09.05.20202 г. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	11.1.ПРИЕМА за сведение писмо вх. № ВСС-6020/09.05.2022 г.  и писмо вх. № ВСС-6020/16.05.2022 г. от административния ръководител на Районен съд – Провадия. 
	11.2.ВЪЗЛАГА на дирекция „Управление на собствеността на съдебната власт“ да предостави писма вх. № ВСС-6020/09.05.2022 г. и вх.№ 6020/16.05.2022 г.  на „ВИП 55 КОНСУЛТ“ ЕООД за изразяване на писмено становище по тях в срок до 14.06.2022 г. 
	11.3.ВЪЗЛАГА на дирекция „Управление на собствеността на съдебната власт“, след постъпване на допълнителната информация от страна на РС - Провадия за резултатите от предприетите действия по събиране на други експертни мнения и становища по отношение на  експлоатационното състояние на сградата на ул. „Патриарх Евтимий“ № 1 в гр. Провадия, да организира нова среща с представители на „ВИП 55 КОНСУЛТ“ ЕООД – дружеството, извършило конструктивното обследване на сграда в изпълнение на договор № ВСС-13975/07.10.2021 г., сключен от ВСС, представители на дирекция „Управление на собствеността на съдебната власт“ и представители на  РС - Провадия.
	11.4.ВЪЗЛАГА на дирекция „Управление на собствеността на съдебната власт“ да докладва за резултата от проведената среща в изпълнение на т. 11.3 на следващо заседание на Комисия „Управление на собствеността“, с оглед предприемане на допълнителни действия от страна на комисията.
11.5. ИЗПРАЩА решението на административния ръководител на  Районен съд - Провадия за сведение. 

12.ОТНОСНО: Отразяване на права на управление на Министерство на правосъдието в акт за държавна собственост за ПИ с идентификатор 66425.500.3712, находящ се в гр. Силистра, бул. „Цар Симеон Велики“ № 31.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	12.1.ПРИЕМА за сведение писмо вх. № ВСС-7381/10.05.2022 г. от административен ръководител на Административен съд - Силистра  и писмо вх. № ВСС- 7735/17.05.2022 г. от главен секретар на Министерство на правосъдието за направено вписване от 29.04.2022 г. в акт за държавна собственост  №3635/04.04.2013 г. за ПИ с идентификатор № 66425.500.3712, гр. Силистра на права на управление на Висш съдебен съвет и Министерство на правосъдието. 
12.2. ИЗПРАЩА решението, ведно с АДС № 3635/04.04.2013 г. и кореспонденция между Висш съдебен съвет и Министерство на правосъдието  на дирекция „Правна“ към администрацията на Висш съдебен съвет за подготовка на   проект на споразумение по чл. 8 от Закона за обществените поръчки за съфинансиране от Министерство на правосъдието на обект „Проектиране и СМР по изграждане на пристройка  към Съдебната палата за обособяване на Административен съд Силистра и ОЗ „Изпълнение на наказанията“ .
12.3. ВЪЗЛАГА на дирекция „Управление на собствеността на съдебната власт“ да изготви и изпрати писмо до министъра на правосъдието относно предприетите действия за реализиране на обект „Проектиране и СМР по изграждане на пристройка  към Съдебната палата за обособяване на Административен съд Силистра и ОЗ „Изпълнение на наказанията“
12.4. ИЗПРАЩА решението на министъра на правосъдието и на  административния ръководител на  Административен съд – Силистра  за сведение. 

	13.ОТНОСНО: Писма рег. № ВСС-4623/31.05.2022 г. от председателите на Върховен административен съд и Върховен касационен съд във връзка с настаняване в учебните и почивните бази в с. Лозенец, област Бургас

	По предложените проекти на решения беше проведено гласуване, като единодушно членовете на Комисия „Управление на собствеността“ избраха предложеното във Вариант 1, като проекта на решение се допълва с нова точка, в която се предвижда подготвеното писмо да бъде предоставено за подпис от представляващия Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
					
	13.1.ПРИЕМА за сведение писма рег. № ВСС-4623/31.05.2022 г. от председателите на Върховен административен съд и Върховен касационен съд във връзка с настаняване в учебните и почивните бази в с. Лозенец, област Бургас.
	13.2. ОДОБРЯВА проект на писмо до г-жа Калина Константинова –  заместник министър-председател по ефективното управление.
	13.3. Писмото да бъде предоставено за подпис на представляващия Висшия съдебен съвет.  

					
ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ